‏י"ח אייר תשע"ה

‏‏07 מאי 2015

# הנדסאי/ת רישוי - מכרז פנימי/חיצוני 5010

**תאריך אחרון להגשת מסמכים: 26.05.2015**

**היחידה:** מחלקת בינוי

**מקום העבודה**: חברת נמל אשדוד בע"מ

**העסקה בחוזה אישי**

**תנאי סף**:

1. בעל/ת תעודת הנדסאי/ת בנין/אדריכלות או בעל/ת תואר אקדמי בתחומי הנדסה אזרחית, הרשום/ה בפנקס ההנדסאים/ המהנדסים והאדריכלים.
2. ניסיון מצטבר של שנתיים לפחות בהכנת תכניות בקשה להיתר בניה/ לרישוי עסקים ב-AUTOCAD (גרסה משנת 2011 ומעלה).
3. ניסיון מצטבר של שנתיים לפחות בתיאום מול רשויות כגון: עיריות, הג"א, כיבוי אש וכד', לצורך קבלת אישורים רלוונטיים להיתרי בניה/ טופס 4/ רישיון עסק. ('תיאום מול רשויות' לעניין זה פירושו: השתתפות בפגישות עם הרשויות, מעבר על תכניות שהוגשו לקבלת אישור הרשויות, ביצוע תיקונים לאחר התייחסות הרשויות, ככל שנדרש, וכד').
4. בעל/ת רישיון נהיגה B בתוקף.

**תנאים נוספים**:

1. שליטה מלאה בתוכנת AUTOCAD (גרסה משנת 2011 ומעלה) – ייבדק במבחן מקצועי מקדים.
2. היכרות עם חוק תכנון ובניה בכל הקשור להליכי רישוי וקבלת היתרים – ייבחן בשאלות בועדת קליטה.
3. עבודה בשעות נוספות לפי הצורך.

 **יתרון**:

1. ניסיון מצטבר של שנה לפחות בהפעלת מערכת GIS או בוגר/ת קורס GIS בהיקף של 40 שעות לפחות - ייבחן בשאלות בועדת קליטה.

**אומדן פרופיל שכר:**

**יש להגיש את מסמכים הבאים:**

1. קורות חיים מודפסים, הכוללים פירוט ניסיון מקצועי רלוונטי, מספר תעודת זהות, כתובת דואר אלקטרוני וכתובת למכתבים.
2. שאלון למועמד/ת לתפקיד הנדסאי/ת רישוי מלא וחתום.
3. תעודת הנדסאי בנין/אדריכלות או תעודת תואר אקדמי בתחומי הנדסה אזרחית.
4. תעודת רישום בפנקס ההנדסאים/ המהנדסים והאדריכלים.
5. רישיון נהיגה B בתוקף.
6. **טופס הצהרה על קרובי משפחה בחברה** - נמצא בלוח דרושים באתר האינטרנט [www.ashdodport.co.il](http://www.ashdodport.co.il/).
7. לצורך בחינת מתן העדפה לאוכלוסיות הזכאיות לייצוג הולם בהתאם להוראות הדין, באפשרותך למלא ולהגיש הצהרת מועמד/ת הנמצאת בלוח דרושים באתר האינטרנט של חברת נמל אשדוד [www.ashdodport.co.il](http://www.ashdodport.co.il) ולצרפה ליתר המסמכים הנדרשים להגשת המועמדות. אוכלוסיות הזכאיות לייצוג הולם: מי שנולד/ה באתיופיה או שאחד/אחת מהוריו/ה נולד/ה באתיופיה; או שהוא/היא בן/בת האוכלוסייה הערבית, הדרוזית או הצ'רקסית; נשים; א/נשים עם מוגבלות (בעל/ת לקות פיסית, נפשית או שכלית לרבות קוגניטיבית, קבועה או זמנית, המגבילה את התפקוד באופן מהותי בתחום אחד או יותר מתחומי החיים העיקריים) - ככל שיהיה צורך, יידרש אישור מגורם מוסמך.
8. מסמכים נוספים המעידים על התאמה לתפקיד, אם יש.

**כ-12,500 ₪ ברוטו, כולל תשלום עבור אחזקת רכב ולא כולל תשלום עבור שעות נוספות, ביגוד ודמי הבראה.**

**אם המועמד/ת הזוכה ת/יבחר לקבל רכב ליסינג, בהתאם לנהלי החברה, אומדן פרופיל השכר יהיה כ-9,600 ₪ ברוטו, לא כולל תשלום עבור שעות נוספות, ביגוד ודמי הבראה.**

**נא להפנות קו"ח, טופס הצהרה על קרובי משפחה בחברה ומסמכים נדרשים נוספים בציון מספר המשרה למכון קינן שפי, פקס: 03-6244472 מייל:** **ashdodport@keinan-sheffy.co.il**

**תיאור התפקיד**:

כללי: מחלקת בינוי אחראית לתכנון וביצוע פרויקטים בתחום ההנדסה האזרחית בחברת נמל אשדוד. המחלקה אחראית לבינוי ותחזוקה של: מבנים יבשתיים וימיים, מסלולי נסיעה, משטחי איחסון, פסי עגורנים, מערכות מים, ביוב וניקוז, מערכות תת קרקעיות של חשמל ותקשורת, קונסטרוקציות בטון ופלדה, מכונים להגברת לחץ מים ושאיבת ביוב,כבישים, משטחי בטון, מדרכות, אבני שפה, מגרשי חניה ושילוט, מעליות, שערים ומחסומים.

1. שרטוט בקשות להיתרי בניה ועריכתן.
2. שרטוט בקשות לרישוי עסקים ועריכתן.
3. תיאום מול רשויות שונות לקבלת אישורים רלוונטיים להיתרי בניה, תעודת גמר (טופס 4) ורישוי עסקים, לרבות ייזום פגישות עם הרשויות, כגון עיריות, הג"א, כיבוי אש והשתתפות בפגישות אלו.
4. תיאום מול מתכננים ויועצים לביצוע התיקונים הנדרשים בתכניות.
5. ביצוע מדידות באתרים השונים לצורך מיפוי מצב קיים של מבנים ותשתיות, לרבות הפעלת מודדים בהתאם לצורך.
6. הטמעת המיפוי בשרטוטים ובמערכת ה-GIS.
7. מטלות נוספות על פי הנחיות הממונה.

**הערות:**

1. לא יטופלו מועמדים שאינם עומדים בדרישות הסף לתפקיד ו/או לא העבירו את כל המסמכים הנדרשים.
2. **ככל שיהיו פניות במכרז הפנימי, יטופל המכרז הפנימי. המכרז החיצוני יטופל רק לאחר סיום הליכי המכרז הפנימי, אם יהיו, במקרה בו לא נבחר מועמד מקרב המועמדים במכרז הפנימי.**
3. בהתייחס לא/נשים עם מוגבלות, ככל שזכאי/ת להתאמות, יש להעביר האסמכתאות המתאימות.
4. "תואר" משמעו - תואר במוסד לימוד מוכר על ידי המועצה להשכלה גבוהה בישראל, או ממוסד בעל היתר או מוסד בעל רישיון כהגדרת מונחים אלה בחוק המועצה להשכלה גבוהה, או תואר ממוסד שהוכר על ידי הגורם המוסמך במדינה בה הוא פועל מחוץ לישראל ואשר לגביו נתקבל אישור שקילות מטעם האגף להערכת תארים במשרד החינוך בארץ.
5. הניסיון הנדרש בתנאי סף 2 מהווה את עיקר עיסוקו/ה של המועמד/ת.
6. למנכ"ל החברה שמורה הזכות לשנות מזמן לזמן את תיאור התפקיד הנ"ל, להוסיף או לגרוע ממנו.
7. לא תישקל מועמדות למשרה זו של פונה אשר העסקתו במשרה תגרום ליחסי כפיפות ישירים או עקיפים ו/או לקשרי עבודה עם קרובי משפחתו המועסקים בחברה או במקרה בו קרבת המשפחה עלולה לעורר חשש לניגוד עניינים; 'קרוב משפחה'  ו-'קשרי עבודה' - כמשמעותם  בתקנות החברות הממשלתיות (כללים בדבר העסקת קרובי משפחה), תשס"ה-2005.
8. המועמדים המתאימים יחויבו בביצוע מבחני התאמה פסיכוטכניים ו/או אחרים על פי קביעת ההנהלה, כולל מבחן לבדיקת ידע מקצועי,בדיקה ביטחונית ובדיקת כשירות רפואית.
9. מועמד/ת הנבחר/ת במכרז חיצוני לא ת/יוכל להשתתף במכרזים אחרים בחברת נמל אשדוד בע"מ במשך שנתיים.
10. מועמד/ת הנבחר/ת במכרז פנימי לא ת/יוכל להשתתף במכרזים אחרים בחברת נמל אשדוד בע"מ במשך שנה.
11. שנות הניסיון במקצוע נספרות עבור ניסיון בפועל שנצבר רק לאחר מועד הזכאות לתואר הנדרש.
12. המשרה מיועדת לגברים ולנשים כאחד.
13. רק פניות מתאימות תענינה.
14. מועמדים מקרב אוכלוסיות מגוונות יתקבלו בברכה.